Legal Document

Category: 38

Text:
106. ΑΠΟΦΑΣΗ ΥΠΟΥΡΓΟΥ ΕΜΠΟΡΙΟΥ Αριθ. Β1-9060 της 21 Ιουν./5 Ιουλ. 1990 (ΦΕΚ Β΄ 402) Σύσταση και συγκρότηση του Πενταμελούς Υπηρεσιακού Συμβουλίου υπαλλήλων του Υπουργείου Εμπορίου (άρθρ. 40 Νόμ. 1884/90). Έχοντας υπόψη: 1.Τις διατάξεις του Π.Δ. 611/77 «περί κωδικοποιήσεως εις ενιαίο κείμενο υπό τίτλο «Υπαλληλικός Κώδικας» των ισχυουσών διατάξεων κ.λ.π.». 2.Τις διατάξεις του άρθρ. 14 του Νόμ. 1856/86 «Βαθμολογική διάρθρωση των θέσεων του Δημοσίου Ν.Π.Δ.Δ. και άλλες διατάξεις», όπως τροποποιήθηκε και συμπληρώθηκε με τις διατάξεις του άρθρ. 40 Νόμ. 1884/90 (ΦΕΚ 81/Α/16.6.90) «Διαρρυθμίσεις στην έμμεση φορολογία και άλλες διατάξεις». 3.Το με αριθ. ΔΙΔΑΔ/Φ/37/20168/18.6.90 Υπηρεσιακό Σήμα του Υπουργείου Προεδρίας της Κυβέρνησης. 4.Τις διατάξεις του Π.Δ. 397/88 «Οργανισμός του Υπουργείου Εμπορίου», όπως τροποποιήθηκε με τις διατάξεις του Π.Δ. 408/89 και ισχύει, αποφασίζουμε: 1.Συνιστούμε Πενταμελές Υπηρεσιακό Συμβούλιο Υπαλλήλων του Υπουργείου Εμπορίου, που συγκροτείται ως εξής: α)Από έναν αντιπρόεδρο, σύμβουλο ή Πάρεδρο του Συμβουλίου της Επικρατείας ή αντιπρόεδρο του Αρείου Πάγου ή αρεοπαγίτη ή αντιπρόεδρο, σύμβουλο ή πάρεδρο του Ελεγκτικού Συνεδρίου ή έναν πρόεδρο εφετών ή εφέτη των πολιτικών ή διοικητικών δικαστηρίων ή έναν σύμβουλο ή πάρεδρο του Νομικού Συμβουλίου του Κράτους με τον αναπληρωτή του, ως Πρόεδρο του Υπηρεσιακού Συμβουλίου. β.2 μονίμους υπαλλήλους με Α΄ βαθμό του Υπουργείου Εμπορίου ως τακτικά μέλη του Υπηρεσιακού Συμβουλίου. γ.2 αιρετούς εκπροσώπους των εργαζομένων στο Υπουργείο Εμπορίου, που εκλέγονται με άμεση καθολική και μυστική ψηφοφορία. 2.Γραμματέας του Συμβουλίου, ορίζεται υπάλληλος του Υπουργείου Εμπορίου, με βαθμό τουλάχιστον Β΄. 3.Οι υποθέσεις που εκκρεμούν στο υφιστάμενο Υπηρεσιακό Συμβούλιο, και για τις οποίες δεν έχει ληφθεί απόφαση, κρίνονται από το Υπηρεσιακό Συμβούλιο που συνιστάται με την απόφαση αυτή. (Αντί για τη σελ. 771(β) Σελ. 771(γ) Τεύχος ΙΒ-12-2-ΙΒ-12-3 Σελ. 67 Γενική Γραμματεία Εμπορίου (πρώην Υπουργείο Εμπορίου) 13.Ξ.β.104-106